text: অস্ট্রেলিয়া পৌঁছেছে পাকিস্তান ক্রিকেট দল
  ২১-০১-২০১৫, ২৩:২৬
  বিশ্বকাপকে সামনে রেখে অস্ট্রেলিয়ার উদ্দেশ্যে দেশ ছেড়েছে পাকিস্তান জাতীয় ক্রিকেট দল।
  মঙ্গলবার লাহোর বিমানবন্দর থেকে প্লেনযোগে প্রথমে দুবাই এবং পরে অকল্যান্ড হয়ে ব্রিসবেনে পৌঁছাবে পাকিস্তান ক্রিকেট দল।
  বিশ্বকাপের প্রস্তুতি হিসেবে প্রথমে সহ-আয়োজক দেশ নিউজিল্যান্ডের বিপক্ষে দুটি ওয়ানডে ম্যাচ খেলবে পাকিস্তান। এরপর ১৫ ফেব্রুয়ারি অ্যাডিলেডে ভারতের বিপক্ষে ম্যাচ দিয়ে বিশ্বকাপ যাত্রা শুরু করবে পাকিস্তান। এরপর ২১ ফেব্রুয়ারি নিউজিল্যান্ডে ওয়েস্ট ইন্ডিজের বিপক্ষে, ১ মার্চ ব্রিসবেনে জিম্বাবুয়ের বিপক্ষে ৪ মার্চ সংযুক্ত আরব আমিরাতের বিপক্ষে এবং ৭ মার্চ অকল্যান্ডে দক্ষিণ আফ্রিকার বিপক্ষে গ্রুপ পর্বের ম্যাচে মাঠে নামবে পাকিস্তান।